**Az Agrárminiszter**

pályázatot hirdet

**Agrárszakképző Centrumokban  
  
kancellár munkakörök (magasabb vezető)**

betöltésére.

**A munkaviszony időtartama:**

2020. év július hó 1. napjától – 2021. év június 30. napjáig tartó (1 év) határozott idő

**Foglalkoztatás jellege:**

Teljes munkaidő

**A munkavégzés helye:**

Budapest, Miskolc, Hajdúböszörmény, Kiskunfélegyháza, Szekszárd, Sopron

**A beosztáshoz tartozó, illetve a vezetői megbízással járó lényeges feladatok:**

az agrárszakképzési centrum működtetése, a tevékenységi körébe tartozó feladatok ellátása a szakképzésről szóló 2019. évi LXXX. törvény (a továbbiakban: Szkt.), a szakképzésről szóló törvény végrehajtásáról szóló 12/2020. (II. 7.) Korm. rendelet (a továbbiakban: Szkr.), valamint az államháztartásról szóló 2011. évi CXCV. törvényben és az államháztartásról szóló törvény végrehajtásáról szóló 368/2011. (XII. 31.) Korm. rendeletben (a továbbiakban: Ávr.) foglaltak szerint; az agrárszakképző centrum gazdasági, pénzügyi, kontrolling, számviteli, munkaügyi, jogi, igazgatási, informatikai tevékenységének irányítása és felelősség a vagyongazdálkodásáért; az agrárszakképző centrum belső szervezeti struktúrájának kialakítása; szakképzési alapfeladatok ellátásának biztosítása a rendelkezésre álló források felhasználásával; az agrárszakképző centrumot megillető tulajdonosi jogok gyakorlása; munkáltatói jogok gyakorlása az Szkt. 40. § (1) bekezdés e) pontjában meghatározott alkalmazottak felett; a gazdasági vezetői feladatok ellátásáról való gondoskodás; a feladatellátás során együttműködési, tájékoztatási kötelezettség a főigazgató irányába; kapcsolattartás az agrárminiszter irányítása illetve felügyelete alá tartozó köznevelési intézményekkel; egyéb háttérintézményekkel, a helyi önkormányzattal, tankerülettel, helyi agrár érdekvédelmi szervezetekkel és gazdasági kamarákkal; a kancellár az Ávr. szerinti kötelezettséget vállaló szerv vezetője.

**Illetmény és juttatások:**

A munkabér megállapítására a munka törvénykönyvéről szóló 2012. évi I. törvény rendelkezései az irányadók.

**Pályázati feltételek:**

* magyar állampolgárság
* cselekvőképesség
* büntetlen előélet
* felsőfokú végzettség
* legalább hároméves köznevelési intézményben, szakképző intézményben, felsőoktatási intézményben, gazdasági társaságban, központi közigazgatási szervnél vagy kormányzati igazgatási szervnél szerzett vezetői gyakorlat
* vagyonnyilatkozat-tételi kötelezettség teljesítésének vállalása.

**A munkakör betöltéséhez szükséges kompetenciák:**

* vezetői menedzsment készség
* kiváló szervező- és kommunikációs készség
* elemzőkészség
* lojalitás
* terhelhetőség
* gyors, pontos munkavégzés.

**A pályázat elbírálásánál előnyt jelent:**

* felsőfokú gazdasági vagy marketing végzettség
* konzorcium szervezésében, irányításában szerzett tapasztalat
* országos vagy regionális pályázatok és projektek kezelésében, irányításában szerzett jártasság
* agrárgazdasági területen szerzett gyakorlati tapasztalat
* felhasználói szintű informatikai ismeretek.

**A pályázat részeként benyújtandó iratok, igazolások:**

* Részletes életutat bemutató szakmai önéletrajz, az eddigi munkahelyek, munkakörök feltüntetésével, az eddigi szakmai munka részletes ismertetésével,
* Iskolai végzettséget, szakképzettséget és egyéb végzettséget igazoló iratok,
* A pályázó legalább 3 éves vezetői gyakorlatát igazoló dokumentum (munkáltatói igazolás, munkakör megnevezésével),
* 90 napnál nem régebbi keltezésű hatósági bizonyítvány a büntetlen előélet igazolására, valamint annak igazolására, hogy nem áll olyan foglalkozástól való eltiltás hatálya alatt, amely a munkaviszony létesítését nem teszi lehetővé vagy nyilatkozat arról, hogy a pályázat pozitív elbírálása esetén az erkölcsi bizonyítványt a megbízás napjáig a pályázó eredetben bemutatja,
* Nyilatkozat, amelyben vállalja kancellárrá történő megbízása esetén az egyes vagyonnyilatkozat-tételi kötelezettségekről szóló 2007. évi CLII. törvény szerinti vagyonnyilatkozat-tételi kötelezettséget,
* Nyilatkozat, amelyben hozzájárul a pályázati anyagában foglalt személyes adatainak a pályázati eljárással összefüggésben szükséges kezeléséhez.

**A beosztás betölthetőségének időpontja:**

A beosztás 2020. július 1. napjától tölthető be.

**A pályázat benyújtásának határideje:** 2020. március 31.

A pályázati kiírással kapcsolatosan további információt Soós Beatrix, az Agrárszakképzési Főosztály főosztályvezetője, délelőtt 8 és 11 óra között nyújt, a +36 (1)-795-9193-as telefonszámon.

**A pályázatok benyújtásának módja:**

Elektronikus úton "SZIF/391-1/2020., kancellár" tárggyal a Személyügyi és Igazgatási Főosztály részére a hatterintezmenyek@am.gov.hu e-mail címen keresztül Elektronikus úton részére a E-mail címen keresztül

**A pályázat elbírálásának rendje:**

A határidőt követően megküldött, valamint a pályázati feltételeknek nem megfelelő pályázat érvénytelen, melyről a pályázó értesítést kap. Az érvényes pályázattal rendelkező pályázókat az agrárminiszter által létrehozott Bíráló Bizottság meghallgatja.

**A pályázat elbírálásának határideje:** 2020. május 30.

**A pályázati kiírás további közzétételének helye, ideje:**

* [www. kozigallas.gov.hu](http://www.kozigallas.gov.hu) – 2020. március 1.
* Oktatási és Kulturális Közlöny aktuális száma

**A munkáltatóval kapcsolatos egyéb lényeges információ:**

Az alkalmazásról – a pályázati eljárást követően – az agrárminiszter dönt. A pályázatban csak a kiírás feltételeinek mindenben megfelelő, határidőre beérkezett dokumentumokkal rendelkező pályázó vesz részt. Hiánypótlásnak nincs helye. A kancellár felett a munkáltatói jogokat az agrárminiszter gyakorolja.